Arheološko nalazište Blagaj (Japra)
Arheološko nalazište Blagaj na Japri nalazi se u općini Novi Grad, Bosna i Hercegovina. U dolini rijeke Japre arheolozi su procijenili ostatke oko 2 miliona tone troske iz rimskog perioda, a oko nađenih ostataka ranokršćanske bazilike oko 200.000 tona. Željezna ruda se vadila i prerađivala još za vrijeme Ilira, u željeznom dobu, što potvrđuje tzv. ljubičasta troska. U dolini Japre i njenih pritoka radile su velike talionice željeza od značaja za Rimsko carstvo. Najveći talionički pogoni (officina ferraria) bili su u Blagaj-Japri i Moslavarima, uz koje su se razvila i naselja. Odavde su se snabdjevali tvornice oružja. Području rudarsko-metalurškog distrikta pripadala je i Ljubija. Cjelokupno područje bilo je jedan prostrani territorium metalli, pod upravom carskog fiskusa sa sjedištem u Sisku. Na rijetkim natpisima sačuvala su se samo imena doseljenika koji su kao stručnjaci djelovali u ferrarijama. Anonimno domaće stanovništvo bilo je uključeno u rad ferraria kao rudari, ugljeničari, kovači. Pogone su nastavili koristiti Istočni Goti, snabdjevajući Langobarde u Panoniji. Naročit procvat rudarstva i metalurgije nastaje u Bizantiji za vrijeme Justinijana I, što se može predpostaviti po brojnim građevinama pogona.